b'\n_START_ARTICLE_\nHinge surematus\n_START_PARAGRAPH_\nHinge surematus on mitmes usundis, sealhulgas enamikus kristluse ja islami vooludes oluline kontseptsioon, mille kohaselt on inimesel lisaks maisele, ainelisele ja surelikule kehale ka mittemateriaalne hing, mis j\xc3\xa4tkab eksistentsi p\xc3\xa4rast inimese surma. Surematu hing m\xc3\xa4ngib olulist rolli \xc3\xbcmbers\xc3\xbcndide ja surnust \xc3\xbclest\xc3\xb5usmisega seotud uskumustes, samuti surmaj\xc3\xa4rgse jumaliku kohtum\xc3\xb5istmise, karistuste ja autasude asjus._NEWLINE_Hinge osaline v\xc3\xb5i t\xc3\xa4ielik surematus on levinud ka mitmetes pol\xc3\xbcteistlikes usundites, n\xc3\xa4iteks Vana-Egiptuse ja Mesopotaamia usundeis._NEWLINE_Roomakatoliku kirik kuulutas hinge surematuse eitamise t\xc3\xb5siseks ketserluseks viiendal Lateraani kirikukogul 1513. aastal.'